เหม่อลอย7ปีแล้ว แบบไม่สดชื่นแจ่มใส่ ผมอธิบายความรู้สึกไม่ถูก เหมือนสิ่งรอบข้าง ไม่โฟกัส คล้ายเหมือนอยู่ในฝัน ว่าผมเป็นโรควิตกกังวล แต่ตอนนี้อาการหนักไปหน่อย นอนเที่ยงคืนทุกวัน รบกวนคุณทางด้านสมองตอบผมทีครับ กลัวต่อไปจะบ้า กลัวจะตาย กลัวว่าลูกเมียจะอยู่อย่างไร
สวัสดีค่ะ อาการเหม่อลอย ไม่สดชื่น ไม่สามารถมีสมาธิในการทำงานได้นั้น อาจจะมีสาเหตุมาจาก ความเครียดความกังวลจากปัญหาต่างๆในชีวิต ซึ่งอาจเกิดขึ้นได้ในคนทั่วไปที่ต้องเผชิญกับปัญหา สาเหตุอื่นๆเช่น การมีภาวะซึมเศร้า โรคซึมเศร้า หรือการเปลี่ยนแปลงทางอารมณ์และบุคลิกภาพอย่างรุนแรงซึ่งจะสงสัยโรคซึมเศร้าก็ต่อเมื่อ มีอาการเป็นติดต่อกันเกิน 2 สัปดาห์ หดหู่ทั้งวันตลอดเวลา ไม่มีช่วงที่ดีขึ้น ร่วมกับมีความรู้สึกไม่อยากทำสิ่งที่เคยชอบทำ อาจมีพฤติกรรมการกินการนอนที่เปลี่ยนแปลงไป หรือมีความคิดอยากฆ่าตัวตายร่วมด้วยได้ควรไปพบแพทย์เพื่อตรวจประเมินสุขภาพจิตอย่างละเอียด และเข้ารับการรักษาด้วยยาหรือจิตบำบัดอย่างเหมาะสมต่อไป เบื้องต้นหาสิ่งที่ชอบทำเพื่อเบี่ยงเบนความสนใจและทำให้แจ่มใสขึ้น นอนหลับพักผ่อนให้เพียงพอ